Працуючы па праекце, плануем стварыць свой брэнд, дзе ўстанова адукацыі стане месцам развіцця паспяховасці кожнага навучэнца. Унутры нашага брэнда кожны вучань будзе паспяховым для сябе, для сям’і, школы і дзяржавы. Наш выпускнік будзе валодаць такімі якасцямі, як ініцыятыўнасць, дзелавітасць, зможа праявіць сябе, прынесці карысць Радзіме, будзе карыстацца аўтарытэтам у грамадстве. Задача педагога, брэнд-менеджара, — раскрыць і развіць здольнасці, таленты, навучыць дасягаць пастаўленыя мэты. І толькі пры цесным узаемадзеянні сям’і, школы і соцыуму мы зможам дасягнуць выніку.